**Edgar Valteri nimelise illustratsioonipreemia statuut**

1. Edgar Valteri nimelise illustratsioonipreemia eesmärk on:
	1. väärtustada ja tunnustada eesti raamatuillustraatorite loomingut;
	2. jäädvustada illustraatori ja lastekirjanik Edgar Valteri mälestust;
	3. edendada ja toetada Eesti lastekirjanduse arengut.
2. Preemia on asutatud 2019. aastal, Edgar Valteri 90. sünniaastapäeval.
3. Preemiat annab välja Eesti Lastekirjanduse Keskus.
4. Preemiat rahastatakse Edgar Valteri pärandist, mille hoidja ja arendaja on Eesti Lastekirjanduse Keskus.
5. Preemia antakse välja igal teisel aastal.
6. Ühel korral võib välja anda kuni 2 (kaks) preemiat.
7. Ühe preemia suurus on 3500 eurot, millele lisandub tulumaks.
8. Edgar Valteri preemia omistatakse professionaalsele illustraatorile viimase viie (5) aasta jooksul avaldatud raamatute eest. Illustraatorite valikul lähtutakse varem omistatud valdkondlikest tunnustustest. Kordustrükke ei arvestata. Raamatute väljaandmise koht ei ole geograafiliselt piiratud. Erandina võidakse preemia välja anda varem valminud tööde või elutöö eest.
9. Žüriile hindamisele minevate illustraatorite ja raamatute nimekirja koostab Eesti Lastekirjanduse Keskus lähtudes statuudis määratud kriteeriumitest.
10. Preemia omistamise kord:
	1. Preemia saaja(d) otsustab Eesti Lastekirjanduse Keskuse poolt moodustatud kuni seitsmeliikmeline žürii, kuhu kuuluvad Kultuuriministeeriumi, Eesti Lastekirjanduse Keskuse, Eesti Kujundusgraafikute Liidu ja Eesti Kunstiakadeemia esindajad ning valdkonna asjatundjad.
	2. Žürii koosseis ja töötasu kehtestatakse Eesti Lastekirjanduse Keskuse direktori käskkirjaga.
	3. Žürii tööd juhib Eesti Lastekirjanduse Keskuse direktor.
	4. Žürii otsustab hindamise korra ja valib selle alusel preemia saaja(d).
	5. Žürii otsus vormistatakse protokolliga. Võitjaid ei avalikustata enne preemiate üleandmist.
	6. Preemia antakse üle Edgar Valteri sünniaastapäeva, 21. septembri paiku.
11. Preemiaga kaasneb personaalnäituse korraldamise võimalus Eesti Lastekirjanduse Keskuses.

Kinnitatud ELKi direktori käskkirjaga 10. septembril 2025 nr 1-1/18